Държавен вестник, бр. 34, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  34
пълномощията на съответните допринасящи 
финансови инструменти ще бъде възприет 
„смислов“ подход. 
15. Общата цел и предназначение на Дове-
рителния фонд е да се предприемат действия за 
разрешаване на кризите в районите на Сахел 
и езерото Чад, Африканския рог и Северна 
Африка. Фондът ще подкрепя всички аспекти 
на стабилността и ще допринася за по-добро 
управление на миграцията, както и за пре-
одоляване на първопричините за дестабили-
зация, насилствено разселване и незаконна 
миграция, по-специално чрез насърчаване 
на устойчивост, икономически предпоставки 
и равни възможности, сигурност и развитие 
и адресиране на нарушенията на човешките 
права. Доверителният фонд ще действа в ко-
ординация с националните и регионалните 
рамки, инструментите на ЕС, на двустран-
ното сътрудничество на държавите-членки 
и на инструментите на други партньори за 
развитие. Действията на Доверителния фонд 
следва да се вписват в бъдещите и настоящите 
дейности/документи за съвместно планиране, 
разработени съвместно от държавите-член-
ки, Комисията, върховния представител на 
Съюза по въпросите на външните работи и 
политиката за сигурност, както и страните-
бенефициенти.
16. Сътрудничеството за развитие вече 
до голяма степен допринася за справяне с 
първопричините за миграцията и текущото 
програмиране на ЕС както в Региона на съ-
седство, така и в Субсахарска Африка, вече 
подкрепя африкански партньори за справяне 
с редица от най-неотложните въпроси. Спеш-
ният доверителен фонд на Европейския съюз 
за стабилност и справяне с първопричините 
на незаконната миграция и разселените лица 
в Африка се явява допълнителен инстру-
мент в помощ на най-уязвимите и засегнати 
страни. Доверителният фонд ще действа при 
субсидиарност и взаимно допълване с инстру-
ментите на ЕС и/или други донори. Фондът 
ще обхваща дейности, при които ще може да 
прояви добавена стойност в сравнение с други 
инструменти на ЕС (или други партньори за 
развитие, включително държави – членки на 
ЕС), например чрез насочване на дейности в 
области, които не са под контрола на нацио-
налните органи, и/или чрез предприемане на 
необходими действия, които могат да попадат 
извън обхвата на подписаните Национални и 
регионални индикативни програми и/или чрез 
прилагане на различни методи за изпълнение.
17. Различните политически реалности и 
ниво на сигурност в трите региона, както и 
различната степен на политически диалог 
и социално-икономическо сътрудничество 
между ЕС и всеки един от тези три региона 
предполагат диференциран подход към страте-
гията и управлението на Доверителния фонд. 
Ето защо фондът ще включва три „прозоре-
ца“, един за региона на Сахел и езерото Чад, 
един за региона на Африканския рог и един 
за Северна Африка. Това разграничаване 
между трите прозореца ще бъде отразено в 
управлението на Доверителния фонд и на 
ниво оперативен комитет.
18. Доверителният фонд ще постига целите 
си чрез обединяване на ресурсите и на капа-
цитета за анализиране, идентифициране и осъ-
ществяване на дейностите, и по-специално тези 
на донорите, активно действащи в регионите. 
Целта е да се извлече полза от инструменти и 
ноу-хау на Комисията и на държавите – член-
ки на ЕС, така че да се разработи солидна 
европейска реакция за справяне с кризите в 
трите региона, включително с нарастването 
на миграционните потоци. За да се избегне 
дублирането на структури по места, наред с 
използване на експертния опит на донорите, 
Комисията („Доверителният орган“) ще при-
лага и метода на делегирано сътрудничество с 
държавите-членки, при което принципите на 
икономичност, ефикасност и ефективност мо-
гат ясно да се проявят. В тясно сътрудничество 
с Европейската комисия, държавите-членки на 
ЕС следва да допринесат за идентифицирането 
на дейности, които ще бъдат представени на 
всички донори на Доверителния фонд за фи-
нансиране. Капацитетът за експертна оценка 
и изпълнение на други донори също може да 
бъде мобилизиран.
19. Доверителният фонд е отворен за всич-
ки държави – членки на ЕС, които желаят 
да допринесат за изпълнението на неговите 
цели, както и за други донори.
20. Доверителният фонд се учредява за 
ограничен период – до 31 декември 2020 г., с 
цел да бъде даден краткосрочен и средносрочен 
отговор на предизвикателствата пред трите 
региона. В рамките на целите на Доверител-
ния фонд, посочени в член 2 от настоящото 
Учредително споразумение, решенията относ-
но общата инвестиционна стратегия на фонда 
ще се вземат от Съвета на Доверителния 
фонд в тясно сътрудничество с националните 
и регионалните власти. Стратегията ще бъде 
изготвена в координация с други донори и 
международни организации, действащи в реги-
она, по-специално със съществуващата мрежа 
за хуманитарна помощ. Доверителният фонд 
ще работи в особено тясно сътрудничество с 
Регионалния доверителен фонд на ЕС в отго-
вор на кризата в Сирия, „фонд Мадад“, с цел 
координиране на действията и засилване на 
взаимодействието по отношение на отговора 
на кризата с бежанците.
21. Правилата за учредяване, управление, 
администриране и отчитане на Доверителния 
фонд трябва да бъдат установени в съответствие 
с член 42 от Финансовия регламент относно 
11-ия ЕФР, който се позовава на член 187 от